Αφόρμηση : <https://www.youtube.com/watch?v=tehQsYHewa8>

## *[Στα χτήματα βαδίσαμε όλη μέρα...]*

**Τ**Ο ΠΟΙΗΜΑ ανήκει στην ποιητική συλλογή [Ήλιος ο Πρώτος](http://ebooks.edu.gr/ebooks/v/html/8547/2702/Keimena-Neoellinikis-Logotechnias_B-Lykeiou_html-empl/extras/images/_c_11_02_tsarouchis.jpg). Πρέπει να προσέξετε ότι, ενώ στην Τρελή ροδιά μιλάει ο ίδιος ο ποιητής, εδώ χρησιμοποιεί το α' πληθυντικό πρόσωπο. Αυτό σημαίνει ότι έχουμε μετατόπιση από το προσωπικό εγώ στo συλλογικό εμείς. Η σύνθεση του ποιήματος δε στερείται από λογική αλληλουχία. Εκείνο που απαιτείται, για να το κατανοήσετε, είναι να επισημάνετε ορισμένες μεταφορικές εκφράσεις και να συλλάβετε το τελικό του μήνυμα.

|  |  |  |
| --- | --- | --- |
|  | Στα χτήματα βαδίσαμε όλη μέρα Με τις γυναίκες τους ήλιους τα σκυλιά μας Παίξαμε τραγουδήσαμε ήπιαμε νερό Φρέσκο καθώς ξεπήδαγε από τους αιώνες | |
| 5 | Το απομεσήμερο για μια στιγμή καθήσαμε και κοιταχτήκαμε βαθειά μέσα στα μάτια Μια πεταλούδα πέταξε απ' τα στήθεια μας Ήτανε πιο λευκή Απ' το μικρό λευκό κλαδί της άκρης των ονείρων μας | |
| 10 | Ξέραμε πως δεν ήταν να σβηστεί ποτές [Πως δεν θυμότανε καθόλου τι σκουλήκια έσερνε](http://ebooks.edu.gr/ebooks/v/html/8547/2702/Keimena-Neoellinikis-Logotechnias_B-Lykeiou_html-empl/index_c_11_02.html) Το βράδυ ανάψαμε φωτιά Και τραγουδούσαμε γύρω τριγύρω: | |
|  |  | |
|  | Φωτιά ωραία φωτιά μη λυπηθείς τα κούτσουρα | |
| 15 | Φωτιά ωραία φωτιά μη φτάσεις ως τη στάχτη Φωτιά ωραία φωτιά καίγε μας | |
|  |  | λέγε μας τη ζωή. |
|  |  | |
|  | Εμείς τη λέμε τη ζωή την πιάνουμε απ' τα χέρια Κοιτάζουμε τα μάτια της που μας ξανακοιτάζουν Κι αν είναι αυτό που μας μεθάει μαγνήτης, το γνωρίζουμε | |
| 20 | Κι αν είναι αυτό που μας πονάει κακό, τόχουμε νιώσει Εμείς τη λέμε τη ζωή, πηγαίνουμε μπροστά Και χαιρετούμε τα πουλιά της που μισεύουνε | |
|  |  | |
|  | Είμαστε από καλή γενιά. | |

<http://ebooks.edu.gr/ebooks/v/html/8547/2702/Keimena-Neoellinikis-Logotechnias_B-Lykeiou_html-empl/index_c_11_02.html>